**SKOLEHELSETJENESTEN 2024/2025, ROGNAN BARNESKOLE**

**Hei alle elever og foresatte!**



**Velkommen til nytt skoleår!**



Helsesykepleier Stina Indregård vil være tilgjengelig ved Rognan barneskole skoleåret 2024/25.

Skolehelsetjenesten har et fast program som følges hvert skoleår og individuelle samtaler med elevene, samt kontakt med foresatte og lærere. Etter ønske fra elevene via elevråd er det også satt av tid til «Åpen dør» hvor elevene kan komme uten at de har en avtale. Helsesykepleier vil også være tilgjengelig ute i friminuttene innimellom når det er rom for det.

Det første som står på programmet er høstens lusekampanje som gjennomføres **uke 35.** Info sendes ut på skolens transponder.

Dersom det oppdages lus, bør behandlingen startes umiddelbart.

Utfyllende opplysninger og svar på spørsmål, finner dere på nettsiden:

<http://lusfrinorge.no/>

I løpet av skoleåret 2024/25 vil det bli gjennomført vaksinasjon av elevene i 2., 6. og 7. klasse. Vaksinene som gis er følgende;

2. trinn vaksine mot difteri, stivkrampe, kikhoste, poliomyelitt. (Tetravac)

6. trinn MMR-vaksine mot meslinger, kusma, røde hunder. (MMR)

7.trinn vaksine mot HPV-virus, totalt 2 vaksiner (høst + vår). (Cervarix)

Jeg ønsker å delta på foreldremøtene i de fleste klassene på høsten slik at jeg kan informere om skolehelsetjenesten generelt og svare på evt. spørsmål.

Helsesøster vil også undervise i forhold til følgende tema i de ulike klassetrinn;

|  |  |
| --- | --- |
| **Klassetrinn** | **Tema** |
| 1.trinn | Skolestartundersøkelse (m/lege) |
| 1.trinn, 3 trinn og 6 trinn | Tryggere Barndom |
| 3. trinn | Sunne livsvaner (m/tannpleier), vekt/høydemåling. Helsedag med «stasjonsarbeidsprinsipp» |
| 5. trinn | Pubertet/selvbilde |
|  |  |

Hvert år blir Verdensdagen for psykisk helse markert på skolen. I løpet av oktober 2024 og tema er; **vi trenger å snakke mer sammen. #gi8minutter**

Foresatte og kontaktlærere til elevene i 7. klassene vil i løpet av februar 2025 bli invitert til et temamøte ang. ungdom og alkohol med utgangspunkt i diskusjonsopplegget «Tør å sette grenser». Nytt fra 2024 var at Felles Ansvar Salten bidro med sin kunnskap/info på dette foreldremøtet.

Ved behov kan helsesykepleier kontaktes på **tlf. 469 55254**, evt via mail; **stina.indregaard@saltdal.kommune.no**

På barneskolen i 1. etasje (før trappen ned til sløyden) finner dere en hvit postkasse på veggen der elevene kan «poste» store og små beskjeder.

De som ønsker det vil da bli kontaktet av helsesykepleier.

**Velkommen til samarbeidet, og lykke til med skoleåret!**



Med vennlig hilsen

Helsesykepleier Stina Indregård